Babelscape/SREDFM huggingface dataset:
Δήμος Παπαδημητρίου

Ο Δήμος Παπαδημητρίου είναι Έλληνας πολιτικός.

Γεννήθηκε το 1943 στα Γιαννιτσά. Σε νεαρή ηλικία μετανάστευσε στη Σουηδία, και σπούδασε Ιστορία και κοινωνικές επιστήμες στο Πανεπιστήμιο της Στοκχόλμης. Εργάστηκε ως δάσκαλος σε σουηδικά σχολεία, μεταξύ των οποίων και αυτά για παιδιά των Ελλήνων μεταναστών.

Συμμετείχε ενεργά στον αγώνα εναντίον της δικτατορίας μέσα από τις γραμμές του ΠΑΚ. Μετά την πτώση του χουντικού καθεστώτος επέστρεψε στην Ελλάδα. Εκλέχθηκε βουλευτής του ΠΑΣΟΚ στην Πέλλα, στις εκλογές του 1977, του 1981 και του 1985.

Διετέλεσε υφυπουργός Εθνικής Παιδείας και Θρησκευμάτων στην δεύτερη κυβέρνηση του Ανδρέα Παπανδρέου από τον Φεβρουάριο ως τον Σεπτέμβριο του 1987.

Όταν το ΠΑΣΟΚ επανήλθε στην εξουσία το 1993, τοποθετήθηκε στη θέση του γενικού διευθυντή στον Οργανισμό Ύδρευσης Θεσσαλονίκης, ως το 1998.
Καζουάριος της Αυστραλίας

Ο Καζουάριος της Αυστραλίας είναι παλαιόγναθο ατροπιδοφόρο πτηνό της οικογενείας των Καζουαριιδών, που απαντά στην ΒΑ. Αυστραλία και στην Νέα Γουινέα. Η επιστημονική ονομασία του είδους είναι "Casuarius casuarius" και δεν περιλαμβάνει υποείδη. 
*Ο καζουάριος γενικά, ιδιαίτερα δε ο καζουάριος της Αυστραλίας, που αποτελεί το μεγαλύτερο από τα 3 είδη, κατέχει τους «τίτλους» του "μεγαλύτερου δασικού πτηνού" στον κόσμο, επίσης του "δεύτερου βαρύτερου" και του "τρίτου υψηλότερου" πτηνού στην υφήλιο (βλ. Μορφολογία).
Καζουάριος του Μπένετ

Ο Καζουάριος του Μπένετ είναι παλαιόγναθο ατροπιδοφόρο πτηνό της οικογενείας των Καζουαριιδών, που απαντά αποκλειστικά στις ορεινές περιοχές της Νέα Γουινέας και των γύρω νησιών. Η επιστημονική ονομασία του είδους είναι "Casuarius bennetti" και δεν περιλαμβάνει υποείδη.
The Fire Meets The Fury

Το The Fire Meets The Fury είναι ανεπίσημο, ζωντανά ηχογραφημένο άλμπουμ του αμερικάνικου blues rock συγκροτήματος του Στίβι Ρέι Βον, Double Trouble, το οποίο κυκλοφόρησε το 2012 μέσω της δισκογραφικής εταιρείας "Smokin' Records".

Η ηχογράφηση του πραγματοποιήθηκε στο "Tingley Coliseum" της Αλμπουκέρκης στις 28 Νοεμβρίου 1989 και στην "McNicols Arena" του Ντένβερ την επομένη, ενώ μεταδόθηκε μέσω του ραδιοφωνικού σταθμού "Westwood One".

Στο άλμπουμ συμμετείχε ως γκεστ ο κιθαρίστας Τζεφ Μπεκ, μαζί με τον οποίο οι Double Trouble είχαν πραγματοποιήσει την περιοδεία "The Fire Meets The Fury Tour", με σκοπό την προώθηση του δίσκου ""In Step".

Η συγκεκριμένη ηχογράφηση είχε κυκλοφορήσει στο παρελθόν ως bootleg με τίτλο "Last Farewell"".
This Goalie' s Got Guts

Το This Goalie' s Got Guts είναι εικονογραφημένη σειρά (κόμικς) με θέμα το ποδόσφαιρο, βρετανικής προελεύσεως. Σεναριογράφος της σειράς από την οποία μάλιστα εμπνεύσθηκε ο βραβευμένος συγγραφέας Gareth Roberts ήταν ο Tom Tully και βασικός σχεδιαστής ο Tony Harding"." Παρουσιάσθηκε στο περιοδικό "Scoop" της εταιρείας D.C. Thomson (1978 - 1981), μαζί με παρόμοιες σειρές, όπως "Stark: Matchwinner For Hire", "The Boss" κ.ά. Στην Ελλάδα οι ιστορίες εκδόθηκαν στο εβδομαδιαίο περιοδικό Μπλεκ στα τέλη της δεκαετίας του 1970, αρχές 80, υπό τον χαρακτηριστικό τίτλο "Τερματοφύλακας Γιατρός" και γνώρισε πολύ μεγάλη αποδοχή. Η υπόθεση εστιάζει στον τερματοφύλακα Μπεν Λίπερ, ηγέτη της υποθετικής ομάδας Μανκάστορ Σίτι, ο οποίος παρά τα προβλήματα που αντιμετωπίζει με την υγεία του την οδηγεί σε επιτυχίες.
Πεουαχό

thumb|200px|left|Το άγαλμα της «Μανουελίτα», η χελώνα.
Το Πεουαχό (ισπανικά: "Pehuajó", ισπανική : [pewaˈxo]) είναι πόλη στο Παρτίδο Πεουαχό (Περιφέρεια Πεουαχό) στην επαρχία του Μπουένος Άιρες, Αργεντινή. Το Παρτίδο έχει περίπου 38.400 κατοίκους σύμφωνα με την απογραφή του 2001. Το όνομα αυτής της πόλης είναι διάσημο στην Αργεντινή λόγω του τραγουδιού της Μαρία Ελένα Γουάλς «"Μανουελίτα"», για μια περιπετειώδη χελώνα, ένα ερειπωμένο άγαλμα του σκυροδέματος της Μανουελίτα βρίσκεται ακριβώς έξω από την πόλη.
Λέσχη των Κνιδίων

Η Λέσχη των Κνιδίων είναι μνημείο εντός του αρχαιολογικού χώρου των Δελφών, διάσημο στην αρχαιότητα λόγω της εσωτερικής του διακόσμησης με δύο περίφημους πίνακες του Θάσιου ζωγράφου Πολυγνώτου, την Ιλίου Πέρσιν (κατάκτηση της Τροίας) και τη Νέκυια (κάθοδο του Οδυσσέα στον Άδη).
Rush in Rio

Το Rush in Rio είναι τριπλό, ζωντανά ηχογραφημένο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 21 Οκτωβρίου 2003 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο. Το "Rush in Rio" κυκλοφόρησε επίσης, σε μορφή διπλού DVD.

Με εξαίρεση τα δύο τελευταία κομμάτια του άλμπουμ, η ηχογράφηση πραγματοποιήθηκε στο στάδιο Μαρακανά στις 23 Νοεμβρίου 2003, μπροστά σε 40.000 θεατές, στην τελευταία συναυλία της πρώτης νοτιοαμερικανικής περιοδείας στην καριέρα του συγκροτήματος.

Το άλμπουμ ανέβηκε στο Top-40 του Billboard, ενώ το DVD ανέβηκε στην κορυφή του καταλόγου επιτυχιών των βίντεο-άλμπουμ, για να βραβευθεί ως επτά φορές πλατινένιο στις Ηνωμένες Πολιτείες και διαμαντένιο στην πατρίδα του συγκροτήματος.
Τομ Τάλι

Ο Τομ Τάλι (Tom Tully, Γλασκώβη, Σκωτία, Ηνωμένο Βασίλειο, 1940 - 2013) ήταν Βρετανός συγγραφέας σεναρίων εικονογραφημένων περιπετειών δράσης και ιδιαίτερα αθλητικού περιεχομένου. Μεγάλωσε στο Reading, όπου απέκτησε δίπλωμα συγγραφέα, κυρίως παιδικών βιβλίων, αφού προηγουμένως δούλεψε ως υπάλληλος γραφείου, σε μία κρατική υπηρεσία. Υπηρέτησε τη θητεία του στη Βρετανική βασιλική Αεροπορία (RAF) ως λογιστής, ενώ χρειάστηκε να προσπαθήσει επί μακρύ διάστημα, έως ότου καταφέρει να γίνει γνωστός σαν ελεύθερος επαγγελματίας σεναριογράφος. Η πρώτη του σεναριακή δουλειά ήταν στη σειρά «"Heros the Spartan"» για το περιοδικό "Eagle", το 1962. Ακολούθως, εργάσθηκε σε πάρα πολλά περιοδικά του είδους (κόμικς) ("Battle Picture Weekly", "2000 AD", "Buster", "Valiant", "Tornado", "TV Comic" κ.α.) δημιουργώντας ή συνεισφέροντας σε πολλές πρωτότυπες και επιτυχημένες σειρές, ενώ συνεργάσθηκε για την εικονογράφησή τους με πολλούς γνωστούς καλλιτέχνες του χώρου (Jesus Blasco, Mike White, Dave Gibbons, Ian Gibson, Mike Western, Jesus Redondo, Frank Bellamy, 'Vanyo', Mike Dorey κ.α.)

Η γνωστότερη δουλειά του παρουσιάσθηκε μέσω της σειράς Roy of the Rovers της οποίας ήταν ο βασικός σεναριογράφος κατά τις δεκαετίες του ΄70 και ΄80. Άλλες γνωστές δουλειές του αποτελούν οι σειρές «"Johnny Red"», «"The Evil of Matthew Hobb"», «"Night of the Carnivore"», «"Steel Claw"» και «"Return of the Claw"», «"The Leopard from Lime Street"», «"Kelly’s Eye"», «"Doctor Who"», «"Dan Dare"», «"Harlem Heroes"», «"Mean Arena"», «"The Mind of Wolfie Smith"» κλπ.
Manilla Road

Οι Manilla Road είναι αμερικανικό heavy metal συγκρότημα, το οποίο σχηματίστηκε το 1977 στην Ουιτσίτα του Κάνσας, από τον κιθαρίστα και τραγουδιστή Μαρκ Σέλτον.
Ευρωπαϊκή Οδός 20

right|200px|
thumb|200px|Πορεία της Ευρωπαϊκής Οδού 20
H Ευρωπαϊκή Οδός 20 είναι μία διαδρομή του Διεθνούς Δικτύου Εθνικών Οδών. Αποτελεί τον σημαντικότερο οδικό άξονα μεταξύ Δυτικής Ευρώπης και Ρωσίας. Ξεκινάει στην Ιρλανδία και μέσω του Ηνωμένου Βασιλείου φτάνει στην ηπειρωτική Ευρώπη, στην Δανία. Η διαδρομή της E20 στην Δανία και Σουηδία είναι αυτοκινητόδρομος, ενώ αλλα κομμάτια είναι το πλείστον απλοί συμβατικοί δρόμοι. Το συνολικό μήκος κυμαίνεται στα 6.000 χλμ.
Windows 8.1

μικρογραφία|300x300εσ|Η επιφάνεια εργασίας των Windows 8.1.
μικρογραφία|300x300εσ|Το μενού έναρξης των Windows 8.1 (ελληνικά).
thumb|Το μενού έναρξης των Windows 8.1 (αγγλικά).|εναλλ.=|300x300εσ
Τα Windows 8.1 (κωδική ονομασία Blue) είναι μια αναβάθμιση για τα Windows 8, μια έκδοση των Windows NT, ένα λειτουργικό σύστημα υπολογιστή που κυκλοφόρησε από τη Microsoft. Κυκλοφόρησε επίσημα στις 17 Οκτωβρίου του 2013, σχεδόν ένα χρόνο μετά την επίσημη έκδοση του προκατόχου του. Τα Windows 8.1 είναι διαθέσιμα δωρεάν για τους νομίμους κατόχους των Windows 8 και των Windows RT μέσω του Windows Store. Σε αντίθεση με τα service pack στις προηγούμενες εκδόσεις των Windows. Υποστήριξη της πολιτικής για τον κύκλο ζωής της Microsoft αντιμετωπίζει τα Windows 8.1 παρόμοια με τα προηγούμενα πακέτα υπηρεσιών των Windows: Είναι μέρος του κύκλου ζωής υποστήριξης των Windows 8, η εγκατάσταση των Windows 8.1 που απαιτείται για τη διατήρηση της πρόσβασης για την υποστήριξη και ενημερώσεις των Windows μετά τις 12 Ιανουαρίου 2016. Ωστόσο, σε αντίθεση με προηγούμενα service pack, τα Windows 8.1 δεν μπορούν να αποκτηθούν μέσω του Windows Update και μόνο μεσώ του κλειδιού προϊόντος για την πάταξη των πειρατικών Windows.

Τα Windows 8.1 έφτασαν στο τέλος της Βασικής Υποστήριξης στις 9 Ιανουαρίου 2018 και θα φτάσουν στο τέλος της Εκτεταμένης Υποστήριξης στις 10 Ιανουαρίου 2023.
Βασιλική Χωροφυλακή της Ιρλανδίας

Η Βασιλική Χωροφυλακή της Ιρλανδίας (αγγλικά: "Royal Irish Constabulary", RIC, ιρλανδικά: "Constáblacht Ríoga na hÉireann") ήταν η ένοπλη αστυνομική δύναμη του Ηνωμένου Βασιλείου στην Ιρλανδία, από τις αρχές του δεκάτου ενάτου αιώνα μέχρι το 1922. Μία ξεχωριστή αστυνομική δύναμη, η άοπλη Μητροπολιτική Αστυνομία του Δουβλίνου έλεγχε την πρωτεύουσα, ενώ οι πόλεις Ντέρι και Μπέλφαστ, αρχικά με τις δικές τους αστυνομικές δυνάμεις, αργότερα είχαν ειδικά τμήματα εντός της RIC. Περίπου το εβδομήντα πέντε τοις εκατό των χωροφυλάκων της RIC ήταν Ρωμαιοκαθολικοί και περίπου το είκοσι πέντε τοις εκατό ήταν από διάφορες Προτεσταντικές ομολογίες. Οι Καθολικοί ήταν κυρίως χωροφύλακες ενώ οι αξιωματικοί Προτεστάντες. Το επιτυχημένο σύστημα αστυνόμευσης της RIC επηρέασε την ένοπλη καναδική Βορειοδυτική Έφιππη Αστυνομία (προκάτοχος της Βασιλικής Καναδικής Έφιππης Αστυνομίας), την ένοπλη δύναμη της Αστυνομίας της Βικτώριας στην Αυστραλία και την ένοπλη Βασιλική Χωροφυλακή της Νέας Γης στη Νέα Γη. Ως συνέπεια της Αγγλοϊρλανδικής Συνθήκης, η RIC διαλύθηκε το 1922 και αντικαταστάθηκε από την Garda Síochána στο Ιρλανδικό Ελεύθερο Κράτος και τη Βασιλική Χωροφυλακή του Όλστερ στη Βόρεια Ιρλανδία.
Η κήρυξη της επανάστασης στη Μάνη

Η κήρυξη της επανάστασης στη Μάνη, στην ιστορική αυτή περιοχή της Πελοποννήσου, έλαβε χώρα στις 17 Μαρτίου του 1821 σύμφωνα με την τοπική προφορική παράδοση. Σύμφωνα με τις γραπτές μαρτυρίες οι πρόκριτοι της περιοχής, που τελούσε υπό προνομιακό καθεστώς, ζήτησαν από τον ηγέτη τους να ξεκινήσει πρώτη η Μάνη τον αγώνα της απελευθέρωσης, κάτι που ήταν σύμφωνο και με τους σχεδιασμούς της Φιλικής Εταιρείας. Έτσι μετά από πρόσκληση του Πετρόμπεη Μαυρομιχάλη συγκεντρώθηκαν όλοι οι Μανιάτες οπλαρχηγοί στην Τσίμοβα, τη σημερινή Αρεόπολη, κι αποφάσισαν την έναρξη του αγώνα κατά των Τούρκων, που οδήγησε στην απελευθέρωση της Καλαμάτας και τη δημιουργία της Μεσσηνιακής Γερουσίας. Οι γραπτές μαρτυρίες δεν αναφέρουν την τέλεση κάποιας τελετής κήρυξης της επανάστασης.
Α. Τζ. Πέρο

Ο Α. Τζ. Πέρο ("Anthony Jude Pero", 14 Οκτωβρίου 1959 - 20 Μαρτίου 2015) ήταν Αμερικανός ντράμερ της hard rock και heavy metal μουσικής σκηνής, γνωστός ως μέλος των Twisted Sister και Adrenaline Mob.
Reinventing the Steel

Το Reinventing the Steel είναι το ένατο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 21 Μαρτίου του 2000 από την "EastWest".
Μικροηλεκτρονική

Μικροηλεκτρονική καλείται ο κλάδος της ηλεκτρονικής τεχνολογίας που εφαρμόζει τις θεωρίες, τις τεχνικές και τις πρακτικές μεθόδους των εφαρμοσμένων φυσικών επιστημών για να κατασκευάσει μικροηλεκτρονικές διατάξεις, αναλογικά κυκλώματα, συζευκτικά και ακολουθιακά ηλεκτρονικά ψηφιακά ολοκληρωμένα κυκλώματα πολύ μεγάλης κλίμακας ολοκλήρωσης ("VLSI-Very Large Scale of Integration") καθώς και αρχιτεκτονικές υπολογιστικών διατάξεων όπως ενισχυτές (διαφορικοί, τελεστικοί ενισχυτές σήματος), αθροιστές και ημιαθροιστές, πολυπλέκτες και αποπολυπλέκτες, κωδικοποιητές και αποκωδικοποιητές, μνήμες, μανταλωτές, αριθμητικές και λογικές μονάδες, καταχωρητές, ενταμιευτές, μικροεπεξεργαστές, μικροελεγκτές και αισθητήρες. Ιδιαίτερη κατηγορία μικροηλεκτρονικών ολοκληρωμένων κυκλωμάτων που αποτελούνται από τον συνδυασμό των παραπάνω ηλεκτρονικών στοιχείων, ενισχυτών και αισθητηριακών διατάξεων είναι τα μικροκυκλώματα αισθητήρων με μηχατρονικές, βιοϊατρικές και μεγάλης κλίμακας βιομηχανικές εφαρμογές αυτόματου ελέγχου.
Νικόλαος Υψηλάντης

Ο Νικόλαος Υψηλάντης (Κωνσταντινούπολη, Οθωμανική Αυτοκρατορία, 1796 – Οδησσός, Ρωσική Αυτοκρατορία, 1833) ήταν Έλληνας πρίγκιπας και αγωνιστής της Επανάστασης του 1821. Ήταν γιος του Κωνσταντίνου Υψηλάντη και της Ελισάβετ Βακαρέσκου (1768-1866) και αδελφός του αρχηγού της Φιλικής Εταιρείας Αλέξανδρου, αλλά και του Δημήτριου, του Γεωργίου, του Γρηγορίου, της Αικατερίνης και της Μαρίας. Ο ίδιος ήταν μέλος της Φιλικής Εταιρίας από το 1818. 

Ο Νικόλαος Υψηλάντης ηγήθηκε του σώματος του Ιερού Λόχου στη μάχη του Δραγατσανίου, κατά την οποία οι Έλληνες ηττήθηκαν, με αποτέλεσμα η επανάσταση στη Μολδοβλαχία να τερματισθεί άδοξα. Ο Ν. Υψηλάντης άφησε απομνημονεύματα, γραμμένα πρωτογενώς στη γαλλική γλώσσα.

Ορισμένοι μελετητές υποστηρίζουν ότι υπήρξε τέκτονας.
OWSLA

Η OWSLA είναι θυγατρική δισκογραφική εταιρεία ιδρυμένη από τον Σόνι "Skrillex" Μουρ, με συνιδρυτές τους Τιμ "Bitvargen" Σμιθ, Κάθριν Φρέιζιερ και Κλέιτον Μπλάχα. Ο Skrillex γνωστοποίησε την ίδρυση της δισκογραφικής εταιρείας στις 17 Αυγούστου 2011. Πρώτη κυκλοφορία της δισκογραφικής εταιρείας ήταν το άλμπουμ του Porter Robinson με τίτλο "Spitfire", το οποίο έφτασε ως την πρώτη θέση της σχετικής κατάταξης του Beatport.

Ο Skrillex (Σόνι Μουρ) εξήγησε στον αέρα της ραδιοφωνικής του εκπομπής, "Mothership 3", πως η ονομασία OWSLA προερχόταν από το βιβλίο Watership Down, ενώ αναφερόταν στην ονομασία του "επίλεκτου στρατού των λαγών". Πριν την ίδρυση της δισκογραφικής, ο Μουρ είχε συνεργαστεί με τους Zedd, 12th Planet και Flinch για την κυκλοφορία ενός δωρεάν EP με τίτλο "Skrillex Presents Free Treats Volume:001" το 2011. Το 19 τραγουδιών "sequel" κυκλοφόρησε μέσω της δισκογραφικής εταιρείας στις 13 Μαρτίου 2012.
Μισέλ Ζαζί

Ο Μισέλ Ζαζί ("Michel Jazy", 13 Ιουνίου 1936 - ...) ήταν Γάλλος δρομέας μεσαίων και μεγάλων αποστάσεων. Στους Ολυμπιακούς Αγώνες του 1960 κέρδισε το αργυρό μετάλλιο στα 1.500 μέτρα (με χρόνο 3.38.4). Στο Ευρωπαϊκό Πρωτάθλημα Στίβου του 1962 κέρδισε χρυσό μετάλλιο με επίδοση 3.40.9, ενώ το 1966 κέρδισε ένα χρυσό στα 5.000 μέτρα (13.42.8) και ένα αργυρό στα 1.500 (3.42.2.). 

Κατέρριψε συνολικά εννέα παγκόσμια ρεκόρ, εκ των οποίων δύο φορές στα 2.000 μέτρα, δύο φορές στα 3.000 μέτρα και δύο φορές στα 4x1.500 μέτρα σκυταλοδρομία.
Σαλβατόρε Μοράλε

Ο Σαλβατόρε Μοράλε ("Salvatore Morale", 4 Νοεμβρίου 1938 - ...) ήταν Ιταλός αθλητής που αγωνίστηκε κυρίως στα 400 μέτρα εμπόδια. Κέρδισε πέντε μετάλλια σε διεθνείς αθλητικούς αγώνες, εκ των οποίων ένα χάλκινο μετάλλιο στους Ολυμπιακούς αγώνες του 1964 και ένα χρυσό μετάλλιο στο Eυρωπαϊκό Πρωτάθλημα Ανοιχτού Στίβου του 1962, όπου με χρόνο 49.2 ισοφάρισε το ρεκόρ κόσμου του Αμερικανού Γκλεν Ντέιβις.

Συμμετοχές σε Ολυμπιακούς Αγώνες
*1960 (Ρώμη): Αποκλείστηκε στα ημιτελικά (51.3)
*1964 (Τόκυο): 3ος στα 400 μ. με εμπόδια (50.1). Με την ομάδα σκυταλοδρομίας της Ιταλίας αποκλείστηκε στον α’ γύρο (3οι με 3.07.6)
Συμμετοχές σε Ευρωπαϊκό Πρωτάθλημα
*1962 (Βελιγράδι): 1ος στα 400 μ. με εμπόδια (49.2 ισοφάριση παγκόσμιου ρεκόρ)
Ατομικά ρεκόρ
*400 μ. (47.6 το 1962)
*400 μ. με εμπόδια (49.2 το 1962)
Imagine Dragons

Οι Imagine Dragons είναι ένα αμερικανικό ρόκ συγκρότημα από το Λας Βέγκας της Νεβάδα. Το συγκρότημα αποτελείται από τον τραγουδιστή Νταν
Ρένολντς, τον κιθαρίστα Γουέιν Σέρμον, τον μπασίστα Μπεν ΜακΚι και τέλος τον ντράμερ Ντάνιελ Πλασμαν. Το συγκρότημα απέκτησε μεγαλύτερη θεαματικότητα μετά την κυκλοφορία του πρώτου άλμπουμ τους "Night Visions" (2012) και τα single τους "It's Time"και "Radioactive". Το δεύτερο άλμπουμ τους "Smoke + Mirrors" πήρε την πρώτη θέση στο Billboard 200, στα άλμπουμ chart του Καναδά και του Ηνωμένου Βασιλείου.
Τζον Σέιφερ

Ο Τζον Σέιφερ είναι Αμερικανός κιθαρίστας της heavy metal μουσικής σκηνής, γνωστός ως ιδρυτικό μέλος των Iced Earth. Επίσης, είναι τραγουδιστής των Sons of Liberty και παίζει κιθάρα στους Demons and Wizards, συγκρότημα που διατηρεί από το 2000 μαζί με τον τραγουδιστή των Blind Guardian, Χάνσι Κουρς.
Smoke + Mirrors

Το "Smoke + Mirrors" είναι το δεύτερο άλμπουμ των Imagine Dragons. Παραγωγοί ήταν οι ίδιοι σε συνεργασία με τον Άγγλο παραγωγό της χιπ χοπ, Alexander Grant, ο οποίος είναι γνωστός ως Alex da Kid. Το άλμπουμ κυκλοφόρησε από την "Interscope Records" και την δισκογραφική του Grant "KIDinaKORNER" στις 17 Φεβρουαρίου του 2015.

Το άλμπουμ έφτασε στο # 1 των αμερικάνικων, βρετανικών και καναδικών τσάρτς.
Αιόλιος

Στην ελληνική μυθολογία με το όνομα Αιόλιος είναι γνωστός ένας από τους 16 ή 12 μνηστήρες της Ιπποδάμειας που ηττήθηκαν σε αρματοδρομία από τον πατέρα της, τον Οινόμαο. Μετά την αρματοδρομία ο Αιόλιος, όπως και οι υπόλοιποι μνηστήρες, δολοφονήθηκε από τον Οινόμαο. Τα οστά τους συγκεντρώθηκαν αργότερα από τον Πέλοπα και τοποθετήθηκαν σε ένα κοινό μνημείο.
Ραδάμιστος

O Ραδάμιστος ήταν πρίγκιπας της ιβηρικής δυναστείας των Φαρναβαζιδών, ο οποίος βασίλεψε ως πελάτης των Ρωμαίων στο Βασίλειο της Αρμενίας το 51-53 και 54-55 μ.Χ. Η κυβέρνησή του ήταν μισητή , και ο ίδιος θεωρήθηκε από τους Αρμένιους ως τύραννος και σφετεριστής, με αποτέλεσμα να ανατραπεί από μια εξέγερση υποστηριζόμενη από την Παρθική Αυτοκρατορία.
Χρήστος Ροκόφυλλος

Ο Χρήστος Ροκόφυλλος (19 Νοεμβρίου 1931) είναι Έλληνας νομικός, διπλωμάτης και πολιτικός. Διετέλεσε βουλευτής του ΠΑΣΟΚ, αναπληρωτής υπουργός Βιομηχανίας και Εξωτερικών, πρέσβης της Ελλάδας στο Παρίσι και το Βατικανό, και διοικητής της Αγροτικής Τράπεζας.
Λουίς Νικολάο

Ο Λουίς Νικολάο ("Luis Alberto Nicolao", 28 Ιουνίου 1944) είναι πρώην Αργεντινός κολυμβητής, που το 1962 κατέρριψε στο Ρίο ντε Τζανέιρο δύο φορές το παγκόσμιο ρεκόρ στα 100 μέτρα πεταλούδα ανδρών. Την πρώτη φορά ήταν στις 24 Απριλίου, με επίδοση 58.4, και τη δεύτερη φορά στις 27 Απριλίου, με επίδοση 57.0.
Το Ουρλιαχτό

Το Ουρλιαχτό (αγγλικά: "The Howling") είναι υπερφυσική ταινία τρόμου του 1981 σε σκηνοθεσία Τζο Νταντέ. Είναι βασισμένο στο ομώνυμο μυθιστόρημα του Γκάρι Μπράντνερ και το σενάριο είναι γραμμένο από τον Τζον Σέιλς και τον Τέρενς Γουίνκλες. Τη πρωτότυπη μουσική τη συνέθεσε ο Πίνο Ντονάτζιο. Είναι η πρώτη από τις οκτώ ταινίες της σειράς The Howling.
Γκάστον Ρέλαντς

Ο Γκάστον Ρέλαντς ("Gaston Roelants", 5 Φεβρουαρίου 1937) ήταν Βέλγος αθλητής, ένας από τους κορυφαίους δρομείς της δεκαετίας του 1960. Το 1962 κέρδισε το χρυσό μετάλλιο στα 3.000 μ. στιπλ στο Ευρωπαϊκό Πρωτάθλημα Ανοιχτού Στίβου (8.32.6) και, στο ίδιο άθλημα, κέρδισε το χρυσό μετάλλιο στους Ολυμπιακούς Αγώνες του 1964 (8.30.8), ενώ κατέρριψε και δύο φορές το παγκόσμιο ρεκόρ.

Στις 7 Αυγούστου του 1965 σημείωσε στις Βρυξέλλες παγκόσμιο ρεκόρ στα 3.000 μ. στιπλ (8.26.4) και ρεκόρ Ευρώπης στα 10.000 μ. (28.10.6). Το 1966 κέρδισε το χάλκινο μετάλλιο (8.28.8). Το 1969 στην Αθήνα τερμάτισε δεύτερος στον μαραθώνιο (2:17.22.2), ενώ το 1974 ήταν τρίτος (2:16.29.6). Τα ατομικά του ρεκόρ ήταν 13.34.6 (5.000 μ.), 28.03.8 (10.000 μ.), 8.26.4 (3.000 μ. στιπλ) και 2.16.29.6 (μαραθώνιος).
Αινήτη

Στην ελληνική μυθολογία με το όνομα Αινήτη είναι γνωστή μία πριγκίπισσα από τη Θράκη. Η Αινήτη ήταν θυγατέρα του βασιλιά της Θράκης Ευσώρου, πήρε ως σύζυγό της τον Αινέα από τη Θεσσαλία και μαζί απέκτησαν ένα γιο, τον Κύζικο, που βασίλευσε στην ομώνυμη πόλη της Προποντίδας και σκοτώθηκε από τους Αργοναύτες.
Άμπερ Τάμπλιν

Η Άμπερ Τάμπλιν (αγγλικά: "Amber Rose Tamblyn", 14 Μαΐου 1983) είναι Αμερικανίδα ηθοποιός και ποιήτρια.

Γεννήθηκε στην Σάντα Μόνικα της Καλιφόρνιας και είναι θυγατέρα του ηθοποιού Ρας Τάμπλιν. Ξεκίνησε την υποκριτική στα τέλη της δεκαετίας του '90 αρχικά με την συμμετοχή της στην τηλεοπτική σειρά "General Hospital" και "Joan of Arcadia". Είναι ευρέως γνωστή από την τηλεοπτική σειρά "Two and a Half Men". Επιπλέον έχει παίξει και σε μερικές κινηματογραφικές ταινίες όπως στην ταινίες Σήμα Κινδύνου και 127 ώρες.

Για την ερμηνεία της στην τηλεοπτική σειρά "Joan of Arcadia" προτάθηκε για διάφορα βραβεία ανάμεσα σε αυτά μια Χρυσή Σφαίρα και ένα Teen Choice.
Αεροδρόμιο του Αμβούργου

Το Αεροδρόμιο του Αμβούργου (στα γερμανικά: Flughafen Hamburg), είναι το διεθνές αεροδρόμιο του Αμβούργου. Βρίσκεται 8,5 χιλιόμετρα βόρεια του κέντρου της πόλης στην περιοχή Φουλσμπούτλ. Είναι το πέμπτο μεγαλύτερο πολιτικό αεροδρόμιο της Γερμανίας, όσον αφορά την επιβατική κίνηση, καθώς το 2017 δέχτηκε 159.780 πτήσεις και 17.622.997 επιβάτες. Χρησιμεύει ως βάση των εταιριών Eurowings, Condor, Ryanair και easyJet .
Λίσταλ

Το Λίσταλ (πρώην Λίσθαλ) (Γερμανικά:Liestal) είναι πόλη στη βόρεια Ελβετία και αποτελεί την πρωτεύουσα του καντονιού της Μπάζελ-Λάντσαφτ.
Μάρεϊ Ρόουζ

Ο Μάρεϊ Ρόουζ ("Murray Rose", 6 Ιανουαρίου 1939 - 15 Απριλίου 2012) ήταν Αυστραλός κολυμβητής, ηθοποιός και αθλητικός σχολιαστής.

Ο Αυστραλός -με βρετανικές ρίζες- κολυμβητής ήταν χρυσός ολυμπιονίκης στους Ολυμπιακούς αγώνες της Μελβούρνης το 1956 και της Ρώμης το 1960. Έχοντας κατακτήσει, σε ηλικία 17 ετών, 3 χρυσά μετάλλια στους Ολυμπιακούς Αγώνες της Μελβούρνης το 1956 στα 400 μέτρα ελεύθερο, τα 1.500 μέτρα και τη σκυταλοδρομία 4x200, ο Ρόουζ επανέλαβε το θρίαμβο και στους Ολυμπιακούς Αγώνες της Ρώμης, καθώς ήταν πρώτος στα 400 μ. ελεύθερο, δεύτερος στα 1.500 μ. ενώ στη σκυταλοδρομία 4x200μ. ήταν τρίτος με την ομάδα της Αυστραλίας.

Στις 17 Αυγούστου του 1962, κατέρριψε στο Σικάγο το παγκόσμιο ρεκόρ στα 400 μ. ελευθέρως, με επίδοση 4.13.4. 

Υπήρξε ο ιδρυτής του φιλανθρωπικού οργανισμού της Αυστραλίας «The Rainbow Club» όπου δίδασκε κολύμβηση σε παιδιά με κινητικές δυσκολίες. 

Πέθανε στις 15 Απριλίου του 2012, σε ηλικία 73 ετών, από καρκίνο.
Ντόουν Φρέιζερ

Η Ντόουν Φρέιζερ ("Dawn Fraser", 4 Σεπτεμβρίου 1937 - ...) είναι Αυστραλή πρώην πρωταθλήτρια της κολύμβησης και πολιτικός.
Γιάννης Χαραλάμπους

Ο Γιάννης Χαραλάμπους (1940) είναι Έλληνας δικηγόρος και πολιτικός που διετέλεσε βουλευτής και υπουργός με το ΠΑΣΟΚ, καθώς και δήμαρχος Νέας Ιωνίας.
Γιώργος Ζήνδρος

Ο Γιώργος Ζήνδρος είναι Έλληνας βετεράνος διεθνής ποδοσφαιριστής, ο οποίος γεννήθηκε το 1955 στην Οράντεα της Ρουμανίας και αποτέλεσε βασικό στέλεχος της επιτυχημένης ομάδας του Άρη στα τέλη της δεκαετίας του '70 και τις αρχές της δεκαετίας του '80.
Στου Μπλοκ

Ο Στου Μπλοκ είναι Καναδός τραγουδιστής της heavy metal μουσικής σκηνής, γνωστός ως μέλος των Iced Earth από το 2011 και έπειτα, ενώ πιο πριν είχε κυκλοφορήσει δύο άλμπουμ με το progressive death metal συγκρότημα Into Eternity.
Παλαιοχώρι Κέρκυρας

Το Παλαιοχώρι Κέρκυρας είναι χωριό στην περιοχή Νεοχώρι, στη νότια άκρη της Κέρκυρας, σε υψόμετρο 30.
Θανάσης Αγγέλου

Ο Θανάσης Αγγέλου γεννήθηκε στη Χαλκίδα (03/09/1944) και μεγάλωσε στη Νέα Ιωνία. Αποφοίτησε από το Σμαράγδειο και σπούδασε θέατρο στην Αθήνα στη σχολή του Κωστή Μιχαηλίδη. Έλαβε μέρος και συμπρωταγωνίστησε σε αρκετά κινηματογραφικά και θεατρικά έργα.
Διεθνές Αεροδρόμιο του Ντουμπάι

Το Διεθνές Αεροδρόμιο του Ντουμπάι (IATA: DXB ICAO: OMDB) () είναι το κύριο αεροδρόμιο στο Ντουμπάι των Ηνωμένων Αραβικών Εμιράτων. Έχει την μεγαλύτερη κίνηση στον κόσμο σε αριθμό επιβατών διεθνών πτήσεων, το τρίτο στον κόσμο σε κίνηση επιβατών γενικώς, το έκτο σε μεταφορά φορτίων, και ο πιο πολυσύχναστος κόμβος αεροσκαφών Airbus A380. Το 2014 από το DXB διήλθαν 70,5 εκατομμύρια επιβάτες, 2,37 εκατομμύρια τόνοι φορτίου και καταγράφηκαν 357.339 κινήσεις αεροσκαφών.

Το αεροδρόμιο βρίσκεται στην περιοχή Αλ Γκαρούντ, 4,6 χιλιόμετρα ανατολικά του Ντουμπάι και έχει έκταση 2.900 εκτάρια. Διαχειριστής του αεροδρομίου είναι η εταιρεία Dubai Airports Company, ενώ σε αυτό έχουν τη βάση τους οι διεθνείς αεροπορικές εταιρίες του Ντουμπάι "Emirates" και "flydubai". Ο κόμβος της Emirates είναι ο μεγαλύτερος αεροπορικός κόμβος της Μέσης Ανατολής, ενώ η εταιρεία εξυπηρετεί το 64% της επιβατικής κίνησης και είναι υπεύθυνη για το 50% περίπου των κινήσεων αεροσκαφών του αεροδρομίου. Ο χαμηλού κόστους αερομεταφορέας "flydubai" διακινεί το 10.7% του επιβατικού φόρτου του DXB. Το αεροδρόμιο αποτελείται από τρεις τερματικούς σταθμούς και έχει συνολική χωρητικότητα 75 εκατομμύρια επιβάτες ετησίως. Ο τερματικός σταθμός 3 είναι το δεύτερο μεγαλύτερο κτίριο του κόσμου ως προς το εμβαδόν και ο μεγαλύτερος τερματικός σταθμός αεροδρομίου παγκοσμίως. Τον Ιανουάριο του 2015 στο αεροδρόμιο γίνονταν 8.000 πτήσεις εβδομαδιαίως από 140 αεροπορικές εταιρίες σε πάνω από 270 προορισμούς προς όλες τις ηπείρους.

Το διεθνές αεροδρόμιο του Ντουμπάι έχει σημαντική συνεισφορά στην οικονομία του Ντουμπάι. Απασχολεί περίπου 90.000 εργαζομένους, συντηρεί έμμεσα πάνω από 400.000 θέσεις εργασίας και συνεισφέρει πάνω από 26,7 δισεκατομμύρια δολάρια στην εθνική οικονομία, που αποτελούν περίπου το 27% του ΑΕΠ του Ντουμπάι και το 21% της απασχόλησης στο Ντουμπάι. Προβλέπεται ότι μέχρι το 2020, η οικονομική συνεισφορά του αεροπορικού κλάδου θα έχει αυξηθεί στο 37,5% του ΑΕΠ της πόλης και μέχρι το 2030 ο κλάδος αναμένεται να εισφέρει 88,1 εκατομμύρια δολάρια και να υποστηρίζει 1,95 εκατομμύρια θέσεις εργασίας, τα οποία θα αποτελούν το 44,7% του ΑΕΠ και 35,1% της συνολικής απασχόλησης αντίστοιχα.
Songs from the Wood

Το Songs from the Wood είναι το δέκατο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 11 Φεβρουαρίου του 1977 μέσω της δισκογραφικής εταιρίας "Chrysalis Records". Αυτός ήταν ο πρώτος από μία τριάδα δίσκων του συγκροτήματος όπου ο ήχος τους παρουσίασε πολλά folk στοιχεία.

Ο δίσκος έλαβε θετικές κριτικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4 / 5 και το "Progarchives" με 4,17 / 5.

Με την βοήθεια του σινγκλ ""The Whistler", το οποίο σκαρφάλωσε στο # 59 του Billboard Hot-100, το "Songs from the Wood"" επανέφερε τους Jethro Tull στο αμερικάνικο Top-10 και το # 7 στον Καναδά, για να βραβευθεί ως χρυσό και στις δύο χώρες, ενώ ανέβηκε στο # 13 στην πατρίδα του συγκροτήματος.
Έργκολτς

Ο Έργκολτς είναι ο κύριος ποταμός στο καντόνι της Μπάζελ-Λάντσαφτ, στην Ελβετία. Πηγάζει από το όρος Γκάισφλου στα βουνά Φαλτενγιούρα στην ανώτερη περιοχή της Μπάζελ-Λάντσαφτ, στα σύνορα με το Άαργκαου και Σόλοτουρν, και εκβάλει στον Ρήνο στο Άουγκστ. Μεταξύ των παραποτάμων του Έργκολτς είναι ο ποταμός Άιμπαχ, Χόμπουργκερμπαχ, Ντίγκτερμπαχ, Φρένκε, Όρισμπαχ, Ρόεζενμπαχ και Βιόλενμπαχ.
Σοβιετική Σοσιαλιστική Δημοκρατία του Καζακστάν

Η Σοβιετική Σοσιαλιστική Δημοκρατία του Καζακστάν (συντομογραφία: ΣΣΔ Καζακστάν, καζακικά: "Қазақ Кеңестік Социалистік Республикасы", ρωσικά: "Казахская Советская Социалистическая Республика") ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. 

Η ΑΣΣΔ Καζακστάν, που ανήκε στην Ρωσική ΣΟΣΔ, ανακηρύχθηκε Σοσιαλιστική Δημοκρατία στις 5 Δεκεμβρίου 1936. Ήταν η δεύτερη μεγαλύτερη σε έκταση στην ΕΣΣΔ -μετά την Ρωσική ΣΟΣΔ- και βρίσκονταν στην στέπα της κεντρικής Ασίας. Συνόρευε στα ανατολικά με την Λαϊκή Δημοκρατία της Κίνας και τη Μογγολία, στον βορρά και στα βορειοδυτικά με την Ρωσική ΣΟΣΔ και στον νότο με τις ΣΣΔ Κιργιζίας, ΣΣΔ Ουζμπεκιστάν και ΣΣΔ Τουρκμενιστάν. Στα δυτικά βρέχονταν από την Κασπία Θάλασσα. Πρωτεύουσα ήταν η Άλμα Άτα, το σημερινό Αλμάτι. Στην ΣΣΔ Καζακστάν βρίσκονταν σημαντικές εγκαταστάσεις και πεδία δοκιμών του σοβιετικού στρατιωτικού προγράμματος, καθώς και το κοσμοδρόμιο του Μπαϊκονούρ. Μετά την κατάρρευση της ΕΣΣΔ, η ΣΣΔ έγινε το σημερινό ανεξάρτητο κράτος του Καζακστάν.
Ακραιόφιλος

Ακραιόφιλος είναι ένας οργανισμός που ακμάζει σε φυσικά ή γεωχημικά ακραίες συνθήκες που είναι επιβλαβείς στο μεγαλύτερο τμήμα της ζωής στον πλανήτη. Αντίθετα, οι οργανισμοί που ζουν σε πιο ήπια περιβάλλονται μπορούν να ονομαστούν μεσόφιλοι ή ουδετερόφιλοι.
Ευστάθιος Αλτίνης

right|thumb|Пαναγία, Ναός των Αγίων Πάντων (Banu), Ιάσιο
Ο Ευστάθιος Αλτίνης (, Ζαγορά Πηλίου 1772 – Ιάσιο 1815) ήταν Έλληνας ζωγράφος που δραστηριοποιήθηκε στις Παραδουνάβιες Ηγεμονίες.
Αντώνιος Μάτσας

Ο Αντώνιος Μάτσας (1871 – 1950) ήταν Έλληνας μηχανικός και πολιτικός.
The Gathering

Οι The Gathering είναι ολλανδικό alternative rock συγκρότημα, το οποίο δημιουργήθηκε στο Ος της Ολλανδίας το 1989. Το συγκρότημα πραγματοποίησε μία μετάβαση από το ατμοσφαιρικό Death-doom των πρώτων του κυκλοφοριών, στο gothic και το progressive metal μετά την προσθήκη της τραγουδίστριας Άννεκε Βαν Γκιρσμπέργκεν, το 1995. Το 1998, με το άλμπουμ "How to Measure a Planet?", το συγκρότημα ενσωμάτωσε πολλά alternative rock στοιχεία στον ήχο του. Το 2008, η Γκιρσμπέργκεν αποχώρησε, με την Σίλιε Βέργκελαντ να παίρνει την θέση της, την αμέσως επόμενη χρονιά, το 2009 δηλαδή.
Armored Saint EP

Armored Saint EP είναι ο τίτλος του EP σινγκλ του αμερικανικού heavy metal συγκροτήματος Armored Saint, το οποίο κυκλοφόρησε στις 9 Αυγούστου του 1983 μέσω της δισκογραφικής εταιρείας Metal Blade Records.

Το ΕΡ κυκλοφόρησε έναν χρόνο μετά την δημιουργία του συγκροτήματος και τα τρία κομμάτια του είχαν ηχογραφηθεί πιο πριν για το πρώτο ντέμο τους. Το κομμάτι ""Lesson Well Learned" συμπεριλήφθηκε στην συλλογή "Metal Massacre II" της Metal Blade Records.

Μετά την κυκλοφορία του ΕΡ, το συγκρότημα υπέγραψε συμβόλαιο συνεργασίας με την Chrysalis Records, για να επανέλθει στην Metal Blade το 1988 για την κυκλοφορία του ζωντανά ηχογραφημένου άλμπουμ "Saints Will Conquer"".
Ντέιβ Αμπέλ

Ο Ντέιβ Αμπέλ είναι αμερικανός μπασίστας, κιθαρίστας και τραγουδιστής της heavy metal μουσικής σκηνής, γνωστός ως μέλος των Iced Earth από την δημιουργία τους μέχρι το 1996. Πλέον, δραστηριοποιείται με τους Unearthed και τους The Harlot.
Αλέξανδρος Μάτσας

Ο Αλέξανδρος Μάτσας (1910 - 1969) ήταν Έλληνας διπλωμάτης και λογοτέχνης.
Κώστας Παπαδόπουλος

Ο Κώστας Παπαδόπουλος είναι Έλληνας πολιτικός.

Γεννήθηκε το 1956 στις Σέρρες. Σπούδασε πολιτικός μηχανικός στο Αριστοτέλειο Πανεπιστήμιο Θεσσαλονίκης.

Υπήρξε ιδρυτικό στέλεχος του ΠΑΣΟΚ και διετέλεσε δήμαρχος Ελευθερίου - Κορδελιού για δώδεκα χρόνια (1982 - 1994) και στη συνέχεια νομάρχης Θεσσαλονίκης για οχτώ χρόνια (1994 - 2002).

Ήταν πρόεδρος της επιτροπής που συνέταξε το 1ο Ρυθμιστικό Σχέδιο Θεσσαλονίκης. Επίσης, υπήρξε πρόεδρος του Συνδέσμου Δυτικής Θεσσαλονίκης, μέλος της Επιτροπής Περιφερειών της Ευρωπαϊκής Ένωσης, αντιπρόεδρος της Ένωσης Νομαρχιακών Αυτοδιοικήσεων Ελλάδας κ.α.
Περικλής Βαλαωρίτης

Ο Περικλής Βαλαωρίτης (1851 - 1926) ήταν Έλληνας πολιτικός.
Φρεντ Χόυλ

thumb|Institute of Astronomy, statue of Sir Fred Hoyle
Ο Φρεντ Χόυλ ("Fred Hoyle", 24 Ιουνίου 1915 - 20 Αυγούστου 2001) ήταν Άγγλος αστρονόμος και ένας από τους μεγαλύτερους αστροφυσικούς του 20ού αιώνα.

Εκείνος και δύο συνάδελφοί του (Χέρμαν Μπόντι και Τόμας Γκολντ) επινόησαν τη γνωστή ως η Κοσμολογία της Συνεχούς Δημιουργίας, σύμφωνα με την όποια δεν είναι δυνατή η ανάπτυξη του Σύμπαντος μετά το λεγόμενο «Big Bang» (όρος ο οποίος επινοήθηκε από τον Χόυλ). Ο όρος Big Bang (Μεγάλη Έκρηξη) χρησιμοποιήθηκε για πρώτη φορά από τον Φρεντ Χόυλ σε μια ραδιοφωνική εκπομπή του BBC, το κείμενο της οποίας δημοσιεύθηκε το 1950. Ο Χόυλ δεν χρησιμοποίησε τον όρο για να περιγράψει μια θεωρία, αλλά για να ειρωνευθεί τη νέα ιδέα. Αντιθέτως, παρέμεινε σταθερό, χωρίς καμία απολύτως αλλαγή στην αιωνιότητα. Η ιδέα όμως ήταν ιδιαίτερα λαμπρή: όπως ακριβώς το Σύμπαν είναι ομογενές (το ίδιο δηλαδή σε κάθε σημείο του) και ισοτροπικό (φαίνεται δηλαδή το ίδιο από όλες τις κατευθύνσεις), παραμένοντας το ίδιο όλες τις ώρες.

Μολονότι η θεωρία της Σταθερής Κατάστασης ήταν πιθανότατα εσφαλμένη, το Σύμπαν εξαπλώνεται και κατά πάσα πιθανότητα άρχισε από ένα «big bang» ενεργοποίησε ολόκληρο το πεδίο της κοσμολογίας επειδή έφερε στο προσκήνιο μεγάλα ερωτήματα που χρειάζονταν απαντήσεις. Ουσιαστικά, τα σημερινά μοντέλα του πολυσύμπαντος η αντίληψη δηλαδή ότι το σύμπαν μας δεν είναι τίποτε άλλο από μία τεράστια ένωση κόσμων συνάδουν με την ιδέα ότι αποτελούν ένα είδος σταθερής κατάστασης.

Επίσης, ο Φρεντ Χόυλ κατέκτησε το βραβείο του βασιλικού μεταλλίου.
Heavy Horses

Το Heavy Horses είναι το ενδέκατο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Απριλίου του 1978 μέσω της δισκογραφικής εταιρίας "Chrysalis Records". Αυτός ήταν ο δεύτερος από την τριλογία δίσκων του συγκροτήματος όπου ο ήχος τους παρουσίασε πολλά folk στοιχεία, μετά το "Songs from the Wood" που είχε κυκλοφορήσει έναν χρόνο νωρίτερα.

Ο δίσκος έλαβε θετικές κριτικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4 / 5 και το "Progarchives" με 4 / 5.

Αυτός ήταν ο τελευταίος δίσκος των Jethro Tull με τον μπασίστα Τζον Γκλάσκοκ στην σύνθεση τους, αφού έπαιξε την τελευταία του συναυλία μαζί τους στο Σαν Αντόνιο στις 1 Μαΐου 1979. Ο Γκλάσκοκ πέθανε λόγω προβλήματος σε συγγενείς καρδιακές βαλβίδες στις 17 Νοεμβρίου 1979.

Το άλμπουμ ανέβηκε στο # 19 του Billboard στις Ηνωμένες Πολιτείες και το # 20 των βρετανικών τσαρτ, ενώ σκαρφάλωσε στο Top-20 στον Καναδά, την Αυστρία, την Γερμανία και τη Νορβηγία.
Θεόδωρος Γ. Κουντουριώτης

"Για τον συνονόματό του δείτε Θεόδωρος Π. Κουντουριώτης."
Ο Θεόδωρος Γ. Κουντουριώτης (1824 - 1870) ήταν Έλληνας διπλωμάτης και πολιτικός.
Αλέν ντε Μποτόν

O Αλέν ντε Μποτόν ("Alain de Botton") (20 Δεκεμβρίου 1969) είναι Ελβετός συγγραφέας, φιλόσοφος και τηλεοπτικός παρουσιαστής, ο οποίος ζει στο Ηνωμένο Βασίλειο. Τα βιβλία και οι τηλεοπτικές εκπομπές του πραγματεύονται σύγχρονα θέματα τονίζοντας τη σχέση της φιλοσοφίας με την καθημερινότητα. Σε ηλικία 23 ετών, εξέδωσε τη "Μικρή φιλοσοφία του έρωτα" (Εκδόσεις Πατάκη 2003), η οποία πούλησε δύο εκατομμύρια αντίτυπα. Άλλα ευπώλητα βιβλία του είναι "Πώς ο Προυστ μπορεί να αλλάξει τη ζωή σου" (Εκδόσεις Πατάκη 2006), "Περί του κοινωνικού status" (Εκδόσεις Πατάκη 2005), και "Η αρχιτεκτονική της ευτυχίας" (Εκδόσεις Πατάκη 2007).

Τον Άυγουστο του 2008, ίδρυσε μαζί με άλλους ένα νέο εκπαιδευτικό κέντρο στο κεντρικό Λονδίνο το Σχολείο της Ζωής Το Μάιο του 2009, ήταν ένας εκ των ιδρυτών ενός νέου αρχιτεκτονικού οργανισμού ονόματι "Living Architecture". Τον Οκτώβριο της ίδιας χρονιάς, ο Αλέν ντε Μποτόν ανακηρύχθηκε επίτιμος εταίρος του Βασιλικού Ινστιτούτου Βρετανών Αρχιτεκτόνων ως αναγνώριση των υπηρεσιών του στην αρχιτεκτονική. Το 2011, ο Μποτόν εξελέγη Εταίρος της Βασιλικής Εταιρίας Λογοτεχνών.
Μοναχικός Τζορτζ

Ο Μοναχικός Τζορτζ (αγγλικά: "Lonesome George") (γ. 1910  - 24 Ιουνίου 2012) ήταν αρσενική χελώνα των νησιών Πίντα ("Chelonoidis nigra abingdonii") και η τελευταία του είδους της. Στα τελευταία χρόνια της ζωής της, ήταν γνωστή ως το σπανιότερο πλάσμα στον κόσμο. Ο Τζορτζ αποτελεί ένα ισχυρό σύμβολο για τις προσπάθειες διατήρησης των απειλούμενων ειδών στα νησιά Γκαλαπάγκος και σε όλο τον κόσμο.
Κίμων Αργυρόπουλος

Ο Κίμων Αργυρόπουλος (1878 - 1951) ήταν Έλληνας αξιωματικός του Πολεμικού Ναυτικού και διπλωμάτης.
Stormwatch

Το Stormwatch είναι το δωδέκατο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 14 Σεπτεμβρίου του 1979 μέσω της δισκογραφικής εταιρίας "Chrysalis Records". Αυτός ήταν ο τρίτος και τελευταίος folk δίσκος του συγκροτήματος, μετά τα ""Songs from the Wood" και "Heavy Horses"".

Παρά το γεγονός ότι η επιτυχία του δίσκου ήταν μικρότερη σε σχέση με τους προκατόχους του, αφού δεν κατάφερε να μπει στο Top-20 στην Μεγάλη Βρετανία ή τις Ηνωμένες Πολιτείες, βραβεύθηκε ως χρυσό από την RIAA και την CRIA.

Ο Τζον Γκλάσκοκ συμμετείχε μόνο σε τρία κομμάτια του δίσκου, αφού υπέφερε από καρδιακά προβλήματα και αποχώρησε από το συγκρότημα πριν το τέλος των ηχογραφήσεων. Τα μέρη του μπάσου ηχογραφήθηκαν από τον Ίαν Άντερσον και στην περιοδεία για την προώθηση του δίσκου το μπάσο έπαιζε ο Ντέιβ Πεγκ.
Μοναστικό Κράτος των Ιπποτών της Ρόδου

Το Μοναστικό Κράτος των Ιπποτών της Ρόδου υπήρξε εδαφική οντότητα η οποία βρισκόταν υπό τον έλεγχο των Ιωαννιτών Ιπποτών, οι οποίοι εγκαταστάθηκαν στο νησί της Ρόδου, όπου και παρέμειναν για διάστημα 217 ετών (1305-1522). Προέρχονταν από την Παλαιστίνη και την Κύπρο, ενώ εξαρτιόνταν από τον Πάπα. Ο πρώτος Μέγας Μάγιστρος ήταν ο Γάλλος Φουλκ ντε Βιλαρέ (1305-1319).
Φιλόμηλος

Ο Φιλόμηλος ήταν αρχαίος Έλληνας στρατηγός των Φωκέων. Έγινε γνωστός κυρίως για τη συμμετοχή του στον τρίτο Ιερό Πόλεμο.
Εκδύσια

Τα Εκδύσια ήταν αρχαία λατρευτική ιερή τελετή και εορτασμοί που λάμβαναν χώρα στη Φαιστό της Κρήτης.

Οι συγκεκριμένοι εορτασμοί πραγματοποιούνταν προς τιμήν της Λητούς Φυτίας, μητέρας του Απόλλωνα και της Αρτέμιδος. Σύμφωνα με τον μύθο, μας παραδίδεται η ιστορία της Γαλάτειας, κόρης του Ευρίτιου και συζύγου του Λάμπρου. Επειδή ο σύζυγός της, της είχε διαμηνύσει πως σε περίπτωση που θα γεννούσε κόρη τότε θα την σκότωνε, εκείνη όταν τελικά απέκτησε κόρη, αναγκάστηκε θέλοντας να την σώσει, να αποκρύψει από το σύζυγό της το φύλο του παιδιού τους και να το αναθρέψει σαν γιο, δίνοντάς του το όνομα Λεύκιππος. 

Όταν η νεαρή κοπέλα μεγάλωσε και ήταν πια αδύνατον να παραμείνει κρυφό το φύλο της, η Γαλάτεια απελπισμένη κατέφυγε ικέτιδα στον ιερό ναό της Λητούς, παρακαλώντας τη θεά να μεταμορφώσει την κόρη της σε γιο, προκειμένου να μην σκοτωθεί. Η θεά εισάκουσε τις παρακλήσεις της με αποτέλεσμα η νεαρή κοπέλα να αποβάλλει – απεκδυθεί τον παρθενικό της πέπλο και με την θεία παρέμβαση της Λητούς να μεταμορφωθεί σε άντρα. Από αυτό το θρυλούμενο περιστατικό, η εορτή ονομάστηκε «Εκδύσια».
Νικόλαος Ριζόγιαννης

Ο Νικόλαος Ριζόγιαννης του Όθωνα είναι Έλληνας πολιτικός.

Γεννήθηκε το 1930 στο Στεφάνι Κορινθίας. Σπούδασε νομικά στο Πανεπιστήμιο Αθηνών και άσκησε τη δικηγορία.

Διετέλεσε βουλευτής Κορινθίας του ΠΑΣΟΚ (1981 - 1989) και υφυπουργός Υγείας, Πρόνοιας και Κοινωνικών Ασφαλίσεων (23 Σεπτεμβρίου 1987 - 2 Ιουλίου 1989).
Under the Blade

Το Under the Blade είναι το πρώτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 18 Σεπτεμβρίου του 1982 μέσω της δισκογραφικής εταιρίας "Secret Records". Τον Ιούλιο του 1985, η "Atlantic" κυκλοφόρησε και πάλι τον δίσκο, με νέα μίξη.

Το άλμπουμ έλαβε θετικές κριτικές, με το "Sputnik Music" να του δίνει μέσο όρο βαθμολογιών 3,7 / 5, το "Metal Archives" 85%, το "Metal Storm" 8 / 10 και το "Allmusic" τέσσερα αστέρια με άριστα τα πέντε.

Η παραγωγή του άλμπουμ πραγματοποιήθηκε από τον Πιτ Γουέι των UFO και ο δίσκος μπήκε στις χαμηλές θέσεις των βρετανικών τσαρτ, βοηθώντας το συγκρότημα να εξασφαλίσει μία θέση ως support των Motörhead, με τον Έντι Κλαρκ να κάνει γκεστ εμφάνιση για το σόλο του κομματιού ""Tear It Loose".

Το συγκρότημα προγραμμάτιζε την κυκλοφορία του σινγκλ "We're Not Gonna Take It"", αλλά η "Secret Records" χρεοκόπησε πριν προλάβει να γράψει τους στίχους ο Σνάιντερ. Τελικά, το συγκεκριμένο σινγκλ κυκλοφόρησε δύο χρόνια αργότερα και έγινε ένα από τα πιο γνωστά κομμάτια των Twisted Sister.
March of the Saint

March of the Saint είναι ο τίτλος του πρώτου άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 9 Οκτωβρίου του 1984 μέσω της δισκογραφικής εταιρείας Chrysalis Records. Το άλμπουμ επανεκδόθηκε στις 28 Μαρτίου 2006 από την δισκογραφική εταιρεία "Rock Candy" με τρία επιπλέον κομμάτια.

Οι κριτικές για το άλμπουμ υπήρξαν θετικές, με το "Allmusic" να του δίνει 4,5 / 5 αστέρια και το "Metal Crypt" 3,9 / 5.

Το άλμπουμ μπήκε στις χαμηλές θέσεις του καταλόγου επιτυχιών των Ηνωμένων Πολιτειών, χωρίς όμως να καταφέρει να μπει στο Top-100 του Billboard. Με σκοπό την προώθηση του δίσκου, γυρίστηκε βίντεο κλιπ για το κομμάτι "Can U Deliver". Μέχρι το τέλος του 1984, είχε πουλήσει 125.000 αντίτυπα στις Ηνωμένες Πολιτείες, όμως το συγκρότημα δεν περιόδευσε στην Ευρώπη για να το προωθήσει με αποτέλεσμα οι πωλήσεις του να είναι πολύ χαμηλές σε σχέση με την αντίπερα όχθη του Ατλαντικού.
Mitsubishi A5M

Το Mitsubishi A5M ήταν ιαπωνικό μονοθέσιο μονοκινητήριο μαχητικό αεροσκάφος που σχεδιάστηκε για τα αεροπλανοφόρα του Ιαπωνικού Αυτοκρατορικού Ναυτικού. Ήταν το πρώτο μονοπλάνο μαχητικό που επιχειρούσε από αεροπλανοφόρα και αποτέλεσε σχεδιαστικά την βάση για το περίφημο μαχητικό Mitsubishi A6M Zero του Δευτέρου Παγκοσμίου Πολέμου. Οι Σύμμαχοι τού έδωσαν την ονομασία αναφοράς "Claude".
Absent Fathers

Το "Absent Fathers" είναι το έκτο στούντιο άλμπουμ του Justin Townes Earle. Κυκλοφόρησε στις 13 Ιανουαρίου του 2015 από την Vagrant Records. Είναι η συνέχεια του προηγούμενου άλμπουμ του καλλιτέχνη, "Single Mothers". Αρχικά τα δύο αυτά άλμπουμ θα αποτελούσαν ένα διπλό άλμπουμ αλλά τελικά χωρίστηκαν στα δύο.
Κουροτρόφος

Η προσωνυμία Κουροτρόφος δινόταν κατά την ελληνική αρχαιότητα σε θεούς ή θεές για τους οποίους υπήρχε η πεποίθηση πως προστάτευαν τα νεογέννητα βρέφη καθώς και τα νεαρά άτομα. Μεταξύ των θεοτήτων που καλούνταν με αυτό το προσωνύμιο συμπεριλαμβάνονταν η Εκάτη, η Ήρα, η Αθηνά, ο Απόλλων, ο Ερμής, η Αφροδίτη, η Άρτεμις ( στην οποία οι μέλλουσες μητέρες αφιέρωναν τα ενδύματά τους αν ο τοκετός ήταν επιτυχημένος ), κλπ και συνήθως αναπαριστάνονταν μαζί με ένα μωρό στην αγκαλιά τους.

Με την ονομασία Κουροτρόφος ήταν γνωστή και μια δευτερεύουσας σημασίας θεότητα της πόλης των Αθηνών, η οποία παρουσιαζόταν ως προστάτιδα των παιδιών και των νέων. Για της λατρευτικές ανάγκες των πιστών της, είχε ανεγερθεί και ναός, το επονομαζόμενο Κουροτρόφιον. Μάλιστα, έχει διασωθεί αρχαία επιγραφή του 5ου π.Χ. αιώνα, στην οποία αναφέρεται το όνομά της, μεταξύ των θεοτήτων προς τιμήν των οποίων είχαν πραγματοποιηθεί θυσίες.
Ρίτσαρντ Κρίστι

Ο Ρίτσαρντ Κρίστι είναι Αμερικανός μουσικός, γνωστός ως ντράμερ των συγκροτημάτων Death και Iced Earth. Από το 2004 και έπειτα, εργάζεται στο "The Howard Stern Show".
Ανγκούν

H Ανγκούν Τσίτα Σάσμι (29 Απριλίου 1974), γνωστή με το καλλιτεχνικό της όνομα Anggun, είναι Ινδονήσια τραγουδίστρια-τραγουδοποιός, μουσικός, και στιχουργός. Έχοντας ζήσει και εργαστεί στη Γαλλία για πάνω από μία δεκαετία, έχει αποκτήσει και τη γαλλική υπηκοότητα. Έχει ερμηνεύσει κομμάτια στα ινδονησιακά, τα αγγλικά και τα γαλλικά. Στην Ελλάδα έγινε γνωστή με το αγγλόφωνο single της Saviour, το οποίο αποτέλεσε και κομμάτι του soundtrack της ταινίας Transporter 2.
Delirious Nomad

Delirious Nomad είναι ο τίτλος του δεύτερου άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 9 Νοεμβρίου του 1985 μέσω της δισκογραφικής εταιρείας Chrysalis Records. Το άλμπουμ επανεκδόθηκε στις 28 Μαρτίου 2011 από την δισκογραφική εταιρεία "Rock Candy" με δύο επιπλέον κομμάτια.

Οι κριτικές για τον δίσκο υπήρξαν θετικές, αφού το "AllMusic" το βαθμολόγησε με τέσσερα αστέρια με άριστα τα πέντε, το "Metal Reviews" με 86% και το "Metal Storm" με 8 / 10.

Το άλμπουμ δεν κατάφερε να μπει στο Top-100 του Billboard, όπως και ο προκάτοχος του. Μετά την κυκλοφορία του, ο κιθαρίστας Φιλ Σάντοβαλ αποχώρησε από τους Armored Saint, αφήνοντας τους ως τετραμελές σχήμα.
Πορθμός Τόρες

thumb|right|250px|Ο Πορθμός Τόρες και τα νησιά του.

Πορθμός Τόρες ή Στενό Τόρες (αγγλικά: "Torres Strait") ονομάζεται ο θαλάσσιος δίαυλος που βρίσκεται μεταξύ της νήσου Νέας Γουινέας και της Αυστραλίας. Το στενότερο σημείο του έχει πλάτος 150 χιλιόμετρα. Νότια του πορθμού βρίσκεται η χερσόνησος Κέιπ Γιορκ το βορειότερο άκρο της Αυστραλιανής Πολιτείας Κουίνσλαντ ενώ βόρεια βρίσκεται η δυτική επαρχία της Παπούας Νέας Γουινέας. Ονομάστηκε έτσι προς τιμήν του θαλασσοπόρου Luís Vaz de Torres, ο οποίος διέσχισε τον πορθμό το 1606.
Ο Φίλαθλος

Ο Φίλαθλος ήταν ελληνική καθημερινή αθλητική εφημερίδα που κυκλοφορούσε πανελλαδικά και ανήκε στον όμιλο των αδελφών Κουρή (Γιώργου και Μάκη). Το πρώτο φύλλο της κυκλοφόρησε στις 30 Νοεμβρίου 1982 και το τελευταίο στις 3 Οκτωβρίου 2011. Ήταν το πρώτο εκδοτικό εγχείρημα των αδελφών Κουρή μετά την Αυριανή, που κυκλοφορούσε από τον Μάρτιο του 1980.

"Ο Φίλαθλος" έφερε μια νέα αντίληψη στον αθλητικό τύπο, καθώς ήταν η πρώτη μεγάλη "μη οπαδική" εφημερίδα. Στην ιστορία έμειναν οι στήλες «"Χωρίς παρωπίδες"» του Ηλία Μπαζίνα, και «"Αποδυτηριάκιας"», που συνήθως την έγραφε ο Νίκος Καραγιαννίδης, διευθυντής της εφημερίδας. Σήμερα, ο «"Αποδυτηριάκιας"» συνεχίζει μέσω διαδικτύου.

Τον Αύγουστο του 2013, έγιναν προσπάθειες να επανακυκλοφορήσει η εφημερίδα, με το όνομα «Ο Φίλαθλος της νέας εποχής.» Ωστόσο η προσπάθεια επανέκδοσης ναυάγησε, αφού ο γιος του Γιώργου Κουρή, Ανδρέας, έβγαλε στο διαδίκτυο, την ιστοσελίδα «Ο Φίλαθλος», που ισχυρίζεται ότι είναι συνέχεια της ιστορικής εφημερίδας.
You Can't Stop Rock 'n' Roll

Το You Can't Stop Rock 'n' Roll είναι το δεύτερο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 27 Ιουνίου του 1983 μέσω της δισκογραφικής εταιρίας "Atlantic Records". 

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 3,8 / 5 και το "Metal Archives" με 77%.

Ο δίσκος έφθασε στο # 14 στην Μεγάλη Βρετανία, όπου τα σινγκλ ""I Am (I'm Me)", "The Kids Are Back" και "You Can't Stop Rock 'n' Roll" μπήκαν στο Top-50. Παρ' όλα αυτά, δεν κατάφερε να μπει στο Top-100 του Billboard στις Ηνωμένες Πολιτείες, ανεβαίνοντας μόλις στο # 130. Μετά την μεγάλη επιτυχία του άλμπουμ "Stay Hungry" το 1984, οι πωλήσεις του "You Can't Stop Rock 'n' Roll"" ανέβηκαν ξεπερνώντας τα 500.000 αντίτυπα στις Ηνωμένες Πολιτείες, για να βραβευθεί ως χρυσό.
Μανουέλ ντε Ολιβέιρα

O Μανουέλ ντε Ολιβέιρα (πλήρες όνομα: Μανουέλ Καντίντο Πίντο ντε Ολιβέιρα, "Manoel Cândido Pinto de Oliveira", Πόρτο, Πορτογαλία, 11 Δεκεμβρίου 1908 – Λισαβόνα, 2 Απριλίου 2015) ήταν Πορτογάλος σκηνοθέτης του κινηματογράφου, ο σημαντικότερος της χώρας του και ένας από τους σπουδαιότερους του κόσμου. Κρατάει τον τίτλο του μακροβιότερου σκηνοθέτη όλων των εποχών. Επίσης παραμένει ο σκηνοθέτης με την χρονικά μεγαλύτερη καριέρα όλων των εποχών, καθώς έφτιαχνε ταινίες απο το 1929 εως το 2015. Με το έργο του διαμόρφωσε τη φυσιογνωμία του πορτογαλικού σινεμά.

Στα νεανικά του χρόνια υπήρξε αθλητής του άλματος επί κοντώ. Ξεκίνησε να ασχολείται με τον κινηματογράφο σε ηλικία 20 ετών, αρχικά ως ηθοποιός και το 1931 δημιούργησε το πρώτο του ντοκιμαντέρ. Ήταν παντρεμένος από το 1940 με τη "Μαρία Ιζαμπέλ Μπραντάο ντε Μενέσες ντε Αλμέιντα Καρβαλές" και μαζί της απέκτησε τέσσερα παιδιά.
Εκτός των πολλών ντοκιμαντέρ (στα οποία στράφηκε μετά την εισπρακτική αποτυχία της πρώτης του ταινίας) ο Ολιβέιρα γύρισε περισσότερες από πενήντα ταινίες μεγάλου μήκους, ενώ τιμήθηκε με πολλά κινηματογραφικά βραβεία και διακρίσεις.
Μάχη των Δερβενακίων

Η Μάχη των Δερβενακίων, γνωστή και ως Σφαγή του Δράμαλη, ήταν μία από τις σημαντικότερες μάχες που πραγματοποιήθηκαν κατά την Ελληνική Επανάσταση του 1821, με νικηφόρα έκβαση για τους Έλληνες και μεγάλη καταστροφή των οθωμανικών δυνάμεων υπό τον αρχιστράτηγο Μαχμούτ πασά Δράμαλη. Η μάχη αυτή δόθηκε στις 26 Ιουλίου 1822, σε δύο από τα τέσσερα μικρά ορεινά περάσματα (δερβενάκια), μεταξύ Κορίνθου και κοιλάδας Άργους, εξ ου και η ονομασία της. Άλλο αποτέλεσμα της μάχης αυτής ήταν η ενίσχυση της φήμης του Θεόδωρου Κολοκοτρώνη, η οποία φόβισε τους τότε πολιτικούς αντιπάλους του.
Steppenwolf

Οι Steppenwolf είναι καναδό-αμερικανικό ροκ συγκρότημα το οποίο δημιουργήθηκε το 1967 στο Τορόντο, από τον τραγουδιστή Τζον Κέι, τον κιμπορντίστα Γκόλντι ΜακΤζόν (1945–2017) και το ντράμερ Τζέρι Έντμοντον Μέχρι το 1972, κυκλοφόρησαν πέντε χρυσούς δίσκους και δύο χρυσά σινγκλ, με το κομμάτι "Born to Be Wild" να θεωρείται ως ένα από τα γνωστότερα της ροκ μουσικής.

Ο Κέι είναι το μοναδικό μέλος της αρχικής σύνθεσης του συγκροτήματος που συνεχίζει μέχρι σήμερα.
Εμίντιο Ντε Φελίτσε

Ο Εμίντιο Ντε Φελίτσε (Emidio De Felice, Μιλάνο, 1918 – Γένοβα, 1993) ήταν Ιταλός καθηγητής πανεπιστημίου, γλωσσολόγος και λεξικογράφος.
Καθηγητής πανεπιστημίου από το 1963, δίδαξε γλωσσολογία στο Πανεπιστήμιο της Γένοβας. Συνέταξε λεξικά και γραμματικές της λατινικής και ιταλικής γλώσσας, επικεντρώνοντας από τη δεκαετία του 1960 το ενδιαφέρον του στην ονοματολογία, την επεξεργασία και μελέτη των κυρίων ονομάτων, τοπωνυμίων και ανθρωπωνυμίων, της ιταλικής γλώσσας.
Βιλαέτι του Μοναστηρίου

To Βιλαέτι του Μοναστηρίου (Οθωμανικά τουρκικά: ولايت مناستر, προφ. Βιλαγιέτ-ι Μαναστίρ), στις ελληνικές πηγές και Γενική Διοίκησις Μοναστηρίου, υπήρξε βιλαέτι του ευρωπαϊκού τμήματος της Οθωμανικής Αυτοκρατορίας. Τα βιλαέτια αποτελούσαν την πρώτη βαθμίδα διοικητικής διαίρεσης. Δημιουργήθηκε το 1874, καταργήθηκε το 1877 και επανασυστάθηκε το 1879. Το βιλαέτι κατελήφθη κατά τη διάρκεια του Α' Βαλκανικού Πολέμου το 1912 και διαιρέθηκε μεταξύ του Βασιλείου της Ελλάδας και του Βασιλείου της Σερβίας.
Σαινσιμονική Εταιρεία

Με το όνομα Σαινσιμονική Εταιρεία (ή Σαινσιμωνική Εταιρεία) αποκαλείτο ομάδα υποστηρικτών των ιδεών του Σαιν-Σιμόν στο Ναύπλιο, την πρωτεύουσα του τότε νεοσύστατου ελληνικού βασιλείου, την περίοδο 1833-1834. Ήδη από το 1833, αλλά και το 1834, η κίνησή των σαινσιμονιστών συνάντησε την εχθρότητα του καθεστώτος της Αντιβασιλείας, το οποίο προχώρησε σε πιέσεις και τελικά σε απομάκρυνση όσων είχαν θέσεις στον κρατικό μηχανισμό και αποπομπή κάποιων από αυτούς από την Ελλάδα το 1835.
Γκρουγιέρ

thumb|250px|Ένα κομμάτι Γκρουγιέρ
Το γκρουγιέρ (gruyère), ή γκρουέρα, είναι είδος ελβετικού κίτρινου σκληρού τυριού Π.Ο.Π. από αγελαδινό μη παστεριωμένο γάλα που παίρνει την ονομασία του από το ομώνυμο διαμέρισμα (Gruyère) του ελβετικού καντονιού του Φριμπούρ (Fribourg) στην Ελβετία, όπου και παράγεται .